**Frol IL orientering**

**Årsmelding 1983**

Styret i orienteringsavdelingen har bestått av:

Vidar Venås, formann, Torbjørn Sirum, Hans Moltzau, Bjørn Bye, Eirik Ulseth og Randi Haugskott.

**MØTER I STYRET**

Det har vært 8 styremøter, og en del telefonmøter.

**AVSLUTNINGSKVELD FOR SESONGEN -82**

Vi hadde som vanlig en hyggekveld på Mule skole. Der delte vi ut premier, diplomer mm for O-Sjuern og klubbmesterskap. O-Tramp-deltagere var også innbudt for utdeling av plaketter og medaljer. Stort oppmøte.

**REPRESENTASJON**

Kretstinget ble i år arrangert av Snåsa IL. Vidar Venås, Torbjørn Sirum og Fritjof Sandstad representerte Frol IL. Frol har to medlemmer i kretsstyret. Torbjørn Sirum som kasserer, og Bjørn Bye som formann i instruksjonsrådet. Vi var også representert på vår- og høstkonferanser. Hans Moltzau var i et møte vedrørende «Bygdakampen».

**KURS**

Per Ola Ulseth, Vidar Skjerve, Kåre Sundal, Arne Grevskott, Olav Sem Austmo og Hans Lund deltok i synfarerkurs. NOF arrangerte regionalt kurs for kartledere, løypeleggere, instruktører og trenere i Trondheim. Disse deltok:

Kartledere: Oddbjørn Selbo og Bjørn Bye.

Løypeleggere: Per Ola Ulseth og Arne Grevskott.

Instruktører: Marit Hæreid og Randi Haugskott.

Trenere: Fritjof Sandstad, Torbjørn Sirum og Olav M Indgaard.

**LEIRE**

Disse deltok på Skallstugguleiren: Hanne Hojem, Per Anders Røstad og Johan Reistad. O-Troll-leir har det også vært. Der deltok disse: Hanne Hojem, Robert Hojem, Kari Ulseth, Gunnar Vatn, Herbjørg Indgaard, Per Anders Eriksen og Anita Nordli.

S**AMLINGER**

Det har heller ikke i år blitt mer enn ei helgasamling på Skallstuggu. Liten deltagelse,

**TRENING**

Hovedtreninga har i år som vanlig foregått på Mule. Der har et vært løpsteknisk-, styrke- og o-teknisk trening. Oppmøtet har vært bra. Leder har vært Torbjørn Sirum.

**INSTRUKSJON**

Vi arrangerte i år også o-skole ved Halsan, Hegle, Okkenhaug og Levanger skoler. Det møtte dessverre ingen ved Hegle og Levanger. På de andre var oppmøtet som vanlig. Opplegget var også som de foregående år. Som en fortsettelse av instruksjonen arrangerte vi også i år en nybegynnerkarusell med 3 løp. Der var det ca. 15-20 deltagere på hvert løp. 7 løpere deltok i kurs for viderekomne på Hegle skole.

**O-SJUERN, TRENINGSLØP**

I den tradisjonelle O-Sjuern hadde vi i år 88 løpere som deltok i ett eller flere løp. Til sammen 287 starter. 19 fikk over 70 poeng (Ivrigpokalen). Best ble Randi Haugskott. På plassen bak fulgte Tore A. Berg og Vidar Skjerve.

Treningsløp / o-tekniske løp arrangerte vi 5 stk av.

**KLUBBMESTERSKAP**

Klubbmesterskapet ble i år, som en del ganger tidligere, arrangert i Børsåsen med eplehagen til Bjørn Bye som samleplass. Bjørn var også løypelegger og tidtaker. Klubbmestre ble:

H 12 Ny Arne Jørgen Reinås

H 12 Gunnar Vatn

H 13-14 Per Anders Røstad

H 15-16 Lars Erik Ulseth

H 17- Arne Grevskott

H 43- Annar Berg

D 12 Kari Ulseth

D 15- Marit Hæreid

Trim Kåre Sundal

«Bjella», som deles ut i klasse H 17, er ikke hengt på rette mann enda. Den ble oppsatt første gang i fjor, med Bjørn Bye som «Bjellesau».

**O-STAFETTEN**

Sesongen ble også i år avsluttet med O-stafetten. Arrangør i år var OK Rebelsk. Det var lagt opp til flere arrangement denne helga. Natt-o-løp, Rebelsk-stafetten i Staupshaugen, «Høstens vakreste eventyr», og da på søndagen O-stafetten. I år kalt Rebelskstafetten. 12 lag deltok. Vinner ble Skorovass IL. Undertegnede synes løypa var artig.

**BYGDAKAMP**

Det ble i år for første gang arrangert en «bygdakamp» mellom Frol il, Verdal OK og OK Skøynar. Det var lagt opp etter samme regler som O-Cupen. Ett løp i hver bygd. Det ble jumboplass til oss.

**TERMINFESTA LØP**

Trøndelags første o-løp ble også i år arrangert av oss, den 24.april. Det var hele 405 løpere som løp rundt i Børsåsen. Samarbeidet med Verdal OK om Olsokløpene fortsetter på NM-kartet. I år arrangerte vi lørdagens løp (30.juli) med 300 løpere. En måned senere startet vi opp igjen (28.august) med et nytt arrangement. KM stafett. Det også på NM-kartet. Det deltok 125 løpere. Til slutt hadde vi natt-løp 13.september på Storlivola med 8 deltagere.

**O-TRAMPEN**

O-Tramp-sesong nummer 13 er nå avsluttet med god deltagelse. 189 kjøpte konvolutter/kart. En økning på 15 fra i fjor. Vi startet med åpningsløp 7.mai med ca. 30 deltagere. Videre sto det som vanlig 60 poster ute i terrenget (Børsåsen, Storlivola, Kvinnfjellet og Reinsjøen) i 2 perioder. Vi avsluttet med løp ved Skallstuggu 9.oktober med ca. 20 deltagere. I år hadde vi dessverre en del hærverk på postene. 3 poster i Kvinnfjellet ble delvis flyttet, fjernet og ødelagt. Håper det blir et engangstilfelle!

**DELTAKING I KONKURRANSELØP**

Antall starter i konkurranser i år er 660 fordelt på 56 løpere. (I fjor 518-52). I antall starter er medregnet alle terminfesta løp og klubbmesterskap, O-Stafetten og Bygdakampen. Flest starter har Per Ola Ulseth med 39. Tett fulgt av Arne Grevskott med 36, Randi Haugskott, Torbjørn Sirum og Vidar Skjerve med 30. Flest førsteplasser har Arne Grevskott med 9, Kåre Sundal og Marit Hæreid har 6, og Per Ola Ulseth 5.

**VI TAR MED LITT OM ENKELTE STØRRE LØP**

**I NM senior** stilte vi med et lag bestående av Arne Grevskott, Torbjørn Sirum, Olav M Indgaard og Olav Sem Austmo. De plasserte seg på nedre del av resultatlista, men ble beste lag fra Inntrøndelag O-Krets, nr. 63.

**I NM junior** hadde vi også stafettlag med følgende løpere: Per Ola Ulseth, Vidar Skjerve og Olav Sem Austmo. De gjorde gode løp og ble nummer 29. Beste lag fra Trøndelag.

**I NM natt** deltok 3 frolinger. I senior herrer ble Olav M Indgaard nummer 47, og i damer senior Marit Hæreid nummer 35. Arne Grevskott deltok i junior. Ingen gjorde noen storløp den natta.

**I Hovedløpet for yngre**, som naboklubben OK Skøynar arrangerte, hadde vi bare en deltager, Astrid Reistad. Hun var dessverre uheldig og klipte på en feil post.

**I KM individuelt** som Egge IL arrangerte, fikk Frol følgende medaljevinnere:

D 15-16 Sølv Astrid Reistad

D 21- Gull Marit Hæreid

H 19-20 Sølv Arne Grevskott

**KM stafett** arrangerte vi selv. Der ble det medaljer på følgende:

D 17- Gull Berit Reistad, Randi Haugskott, Marit Hæreid.

H 17-20 Gull Olav Sem Austmo, Per Ola Ulseth, Arne Grevskott.

D 13-16 Sølv Astrid Reistad, Brynhild Bye, Hilde Monica Røstad.

H 17- Bronse Johan Skjerve, Vidar Skjerve, Olav M Indgaard, Terje Kanstad.

**KM natt** med Byafossen IL som arrangør gikk veldig bra, med følgende medaljevinnere:

H 21- Gull Torbjørn Sirum

Sølv Olav M Indgaard

Bronse Fritjof Sandstad

H 17-20 Gull Arne Grevskott

**UTFLUKTER**

Vi arrangerte busstur til 5-dagers i Østerrike med Ole A Hustad som sjåfør og Fritjof Sandstad som reiseleder. Det var løpere fra hele landet med på turen. Av resultatene ble det sagt at Frol IL hadde verdens beste B-lag.

Svensktur: Vi som var igjen hadde en vellykket weekendtur til Östersunds-distriktet. Vi deltok på et terreng/gateløp lørdag kveld. O-løp ble det på oss på søndag.

**O-NYTT**

Vårt nye medlemsblad for o-avdelingen, «O-Nytt» , har til nå kommet ut med 6 nummer. Og flere kommer.

**SØKNADER OM LØP NESTE ÅR**

Kretsløp i Børsåsen (Blåveisløpet) søndag 29.april. Midt-Norsk Mesterskap i stafett 12.august. Og til slutt KM i nattorientering. På lagsplan skal vi som vanlig arrangere O-Sjuern, treningsløp og O-Trampen.

**ØKONOMI**

Vi flyter jo godt på NM-overskuddet, men vi har da gjort en del for å få tak i mer penger. Vi hadde en PR-dag på torvet den 30.april, hvor vi reklamerte for vår idrett. Samtidig som vi solgte heimbakst med godt resultat. Vi hadde også et medlemslotteri med et godt overskudd. En del gavepremier og reklameinntekter har det også blitt. Så vi står godt rustet til en aktiv 1984-sesong. Det har ankommet nye løperdrakter (gul og blå) for salg til løperne.

**KARTARBEID**

Forbruk av kart i sesongen 83: Reinsjøen 300 stk, Storlivola 700 stk, Børsåsen 900 stk og Kvinnfjellet 1000 stk. Det har blitt laga 4 småtrollkart.

Synfaring på Vulusjøkartet har begynt. Revidering av Børsåsen har også begynt.

**KOMMENTAR**

Av resultatlistene fra årets sesong kan en lese at dere er ivrige til å delta på løp. Både i og utenfor kretsen. Vinnere blir det og mange av i kretsens løp. Men det er et stykke igjen til elitenivå. Det kommer vel, for med den iveren en del av løperne viser må det jo bli resultater. På rekrutteringssida går det ikke så bra. Det blir nesten ingen aktive o-løpere av de vi holder kurs for. Vi må vist prøve å tenke i andre baner. O-Sjuern og O-Trampen har veldig god deltagelse. Kanskje det er en mulighet å få de over også på andre aktiviteter?

Vi har hatt en hard arrangørsesong med tre storløp, loddsalg og PR-dag med heimbakst. Så enten du har bakt, solgt lodder, lagt løyper, vært tidtaker, ja, kort og godt hjulpet til med et eller anna for o-avdelingen… Tusen takk for årets sesong!

Vidar Venås

Formann